તા. 21ના રોજ દિવસ લાભદાયક રહેશે. કોઈ વગદાર અને પ્રતિષ્ઠિત વ્યક્તિને મળવાનું થઇ શકે છે. મકાન-વાહન પ્રાપ્તિના યોગો બને છે. તા. 22, 23 અને તા. 24 બપોર સુધી દિવસ અશાંત ભર્યો રહેશે. ચિંતાજનક દિવસો પસાર થશે. આ દિવસો દરમિયાન કોઈની પાસે ઉઘરાણી કરવા જવાનું હોય તો શક્ય હોય ત્યાં સુધી ટાળવું. આર્થિક બાબતો તેમજ રોકાણ અંગે કોઈપણ નિર્ણય લેતા પહેલા ગંભીરતા પૂર્વક વિચારવું. કોઈના કહ્યામાં આવીને નિર્ણય લેવા નહીં. કોઈપણ કાર્યમાં વિલંબ થઇ શકે છે. વિદેશ યાત્રામાં તકલીફ થાય. પૈતૃક સંપત્તિમાં વાદવિવાદથી કોર્ટ કચેરીના યોગો બને છે. આરોગ્યની બાબતમાં વધારે કાળજી કરવી અન્યથા હોસ્પિટલમાં દાખલ થવાનું બને. તા. 24 બપોર પછી આપને રાહત જણાશે. તા. 25અને 26 આપને શુભ ફળ આપશે. આપના દાંપત્યજીવન માટે આનંદદાયક દિવસ રહેશે. ઘરના કે પછી બહારના કાર્યોમાં આપ પત્નીને સાથ અને સહકાર આપશો. તેમજ કાર્યમાં સફળતા પણ મળશે. ઘરમાં કોઈ શુભ કાર્ય બની શકે છે. તા. 27 આપના માટે મધ્યમ દિવસ રહેશે. આપ પોતાના વિચારોમાં સકારાત્મકતા લાવવાનો પ્રયત્ન કરશો પણ વર્તમાન પરિસ્થિતિ આપને વાસ્તવિકતાનો અહેસાસ કરવી આપને ચિંતિત રાખશે.